Honoré Daumier

Honoré Daumier (Marseille, 26. februar 1808. – Valmondois, 10. februar 1879.) je bio francuski slikar, skulptor, grafičar i karikaturista, jedan od glavnih predstavnika realizma. Njegovi mnogobrojni radovi daju satiričan uvid u društveni i politički život u Francuskoj u 19. vijeku.

 Život i djelo 
Daumier je rođen u Marseillesu kao sin Jean-Baptistea Louisa Daumiear i Cécile Catherine Philippe. Većinu života proveo je u  Parizu. Prve lekcije iz crtanja uzima 1822. godine od svjetski poznatog slikara i arheologa Aleksandra Lenoara.

1829. godine objavljuje prve litografije i počinje raditi za satirične novine La Caricature i Le Charivari. 1831. godine osuđen je na šest mjeseci zatvora zbog karikature koja prikazuje kralja Luja Filipa kao Gargantuu. Pozitivna strana ovog incidenta bila je slava koju je stekao Daumier. Njegov slučaj u kojem 
država sankcioniše rad umjetnika je jedan od najpoznatijih primjera u historiji.

Daumier je izdao brojne cikluse litografije: Sloboda štampe, Ministri kao đepari, Suci koji pomažu krvnike.

Kao slikar Daumier je jedan od pionira realizma. Doživio je uspjeh pred smrt, kada je trgovac umjetninama Paul Durand-Ruel prikupio njegove radove za izložbu pod nazivom "Michelangelo karikatura". Uprkos njegovoj popularnosti Daumier se našao u finansijskim teškoćama pred kraj života. Od 1873. počinje da gubi vid što mu je onemogučilo daljni rad. U vrijeme izložbe, Daumier je bio slijep i živi u kući, koju mu je ustupio dugogodišnji prijatelj Corot. 

U dugoj karijeri Daumier je ostavio oko 4000 litografija, 300 slika, 800 crteža, 1000 drvoreza, 50 skulptura. Danas se njegova djela nalaze u vodećim muzejima svijeta, uključujući  
Louvre, Metropolitan i Rijksmuseum u Amsterdamu.

 Galerija 

 Reference 

 Vanjski linkovi 

 Honoré Daumier - His Life and Work 
 Honoré Daumier - Lithographs 

Kategorija:Francuski umjetnici
Kategorija:Francuski slikari
Kategorija:Slikari realizma